Publication: Magyar Közlöny
Issue: MK-2011-50 (Year: 2011, Number: 50)
Era: contemporary
Section: 2011. évi XLV. törvény
Paragraph Index: 329

b) a regionális távközlésfejlesztési értekezletek. Két Meghatalmazottak Értekezlete között egy távközlésfejlesztési világértekezletet, valamint a források és prioritások függvényében regionális távközlésfejlesztési értekezleteket kell tartani. PP-98 A távközlésfejlesztési értekezletek nem készítenek záródokumentumokat. Következtetéseik határozatok, döntések, ajánlások vagy jelentések formáját öltik. E következtetéseknek minden körülmények között összhangban kell állniuk a jelen Alapokmánnyal, az Egyezménnyel és az Igazgatási Szabályzatokkal. A határozatok és döntések elfogadása során az értekezletek figyelembe veszik az előrelátható pénzügyi vonzatokat, és kerülniük kell olyan határozatok és döntések meghozatalát, amelyek a Meghatalmazottak Értekezlete által rögzített pénzügyi kereteket meghaladó ráfordításhoz vezethetnek. A távközlésfejlesztési értekezletek feladatait az Egyezmény részletezi.

Source: https://magyarkozlony.hu/hivatalos-lapok/e3339daad8c719543a0a746c9ab57c0d11664269/dokumentumok/6aa1b501a75b72047902a0012f336dcf2da8534d/letoltes